stanford-oval/wikipedia huggingface dataset:
Alen Peternac

Alen Peternac (s. 16. tammikuuta 1972) on kroatialainen entinen jalkapalloilija, pelipaikaltaan hyökkääjä.
Peternac aloitti uransa Dinamo Zagrebissa. Hän pelasi seuran edustusjoukkueessa vuosina 1989–1993 ennen siirtymistään sisakilaiseen Segestaan, missä hän pelasi kausina 1993–1995. Peternacin uran huippuhetket ajoittuivat aikaan Real Valladolidissa, Espanjassa. Hän pelasi joukkueessa viiden kauden (1995–2000) aikana kaikkiaan 153 ottelua, joissa teki 53 maalia, ja nousi joukkueen historian parhaaksi maalintekijäksi Espanjan pääsarjatasolla. Erityisen ikimuistoiseksi nousi toukokuussa 1996 käyty ottelu Real Oviedoa vastaan, kun Valladolid oli vähällä pudota suoraan liigasta. Peternac teki 8–3-voittoon päättyneessä ottelussa viisi maalia, joista neljä rangaistuspilkulta. Ennen lopettamistaan Peternac pelasi vielä  vuosina 2000–2003 Real Zaragozassa ja lainalla kakkosliigan Real Murciassa, mutta jäi vähälle peliajalle.
Kroatian maajoukkueessa Peternac pelasi urallaan kolme ottelua, kaikki kevätkaudella 1999.
Liinalampi (Jyväskylä, Oravasaari)

| Liinalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  62°08′55″N, 25°53′17″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Leppäveden alue (14.31)
Laskujoki:  Siltajoki Leppäveteen 
Järvinumero:  14.311.1.014
Mittaustietoja
Pinnankorkeus:  112 m  
Pituus:  710 m  
Leveys:  400 m  
Rantaviiva:  1,947 km  
Pinta-ala:  16,896 ha  
Tilavuus:  0,0005246 km³  
Keskisyvyys:  3,1 m  
Suurin syvyys:  9,9 m  
Saaria:  1 
 fiLiinalampi 
Liinalampi  on Keski-Suomessa Jyväskylän Oravasaaren kylässä sijaitseva lampi.
Maantietoa

Lammen pinta-ala on 17 hehtaaria, se on 700 metriä pitkä ja 400 metriä leveä. Se sijaitsee Murtolahdenselänteen kaakkoispuolella mäen juurella. Sen rannat ovat alavaa maata, mutta sen eteläpäässä kohoaa matala mäki. Lammella on kartan mukaan yksi luotomainen saari, joka sijaitsee järven pohjoispuoliskossa. Lampi on luodattu ja siitä on julkaistu syvyyskartat. Lammen tilavuus on 0,52 miljoonaa kuutiometriä. Sen keskisyvyys on 3,1 metriä ja suurin syvyys on 9,9 metriä. Syvin kohta sijaitsee sen eteläosassa, mutta sen rannat ovat mutapohjaa. Lampi on pohjoisosastaan ja länsirannastaan matala ja matalikoilla kasvaa runsaasti vesikasvillisuutta. Sen rantaviivan pituus on 1,9 kilometriä ja sen rannat ovat metsämaata. Itärannoille on rakennettu neljä vapaa-ajan asuntoa. Niille tulee tiet yhdystieltä 16633.
Luontoarvoja

Vedenväri on ruskea ja vesi on humuspitoista. Lampi on rehevyystasoltaan karu ja sen vesi on lievästi hapanta. Lampeen on istutettu järvitaimenta ja planktonsiikaa.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Leppäveden alueella (14.31), jonka Leppäveden lähialueeseen (14.311) järvi kuuluu. Järven vedenpinnan korkeus on 112,0 metriä mpy. Siihen on johdettu kuusi metsäojaa, jotka laskevat siihen Murtolahdenselänteen suunnalta ja eteläisen mäen takaa. Sen valuma-alueella ei ole muita järviä. Lammen laskujoki Siltajoki virtaa alkuksi koilliseen, mutta se kääntyy Oravasaarella kohti etelää ja laskee sitten 1,5 kilometrin päässä sijaitsevaan Liaslahteen. Lahti on Leppäveden Oravasaarenselällä oleva lahti.
Historiaa

Vuoden 1963 peruskartassa on Siltajoen molemmilla puolilla peltoja, joista yksi sijaitsee melkein järven rannassa. Lammelle tulee kaksi kärrypolkua koillisesta päin. Lampi on aluksi autio, mutta vuoden 1983 kartassa itärantaan on ilmestynyt kaksi mökkiä.
Ambient 1: Music for Airports

| Ambient 1: Music for Airports Brian Eno |
| --- | --- | --- |

Studioalbumin tiedot
 Julkaistu: syyskuu 1978
 Tuottaja(t): Brian Eno
 Tyylilaji: ambient, minimalismi
 Kesto: 48.32
 Levy-yhtiö: E.G. Records, Polydor Records
Brian Enon muut julkaisut
| Before and After Science 1977 | Ambient 1: Music for Airports 1978 | Music for Films 1978 |
Ambient 1: Music for Airports on vuonna 1978 julkaistu englantilaisen muusikon Brian Enon kuudes studioalbumi. Albumi koostuu neljästä kappaleesta, jotka on muodostettu asettamalla eripituisia nauhasilmukoita päällekkäin. Albumin kappaleet koostuvat toistuvista pianon sekä syntetisaattorien luomista rauhallisista äänimaisemista. Albumi antoi nimen musiikin tyylilajille ambientille, ja sitä pidetään yhtenä tämän tyylilajin ensimmäisistä teoksista.
Albumi valittiin vuonna 2005 hakuteokseen 1001 albumia jotka jokaisen on kuultava edes kerran eläessään.
Kappaleet

Kaikki kappaleet ovat instrumentaalisia ja ne on säveltänyt Brian Eno, ellei toisin mainita.
A-puoli
1/1 – 16.30 (säv. Eno, Rhett Davies, Robert Wyatt)
2/1 – 8.20
B-puoli
1/2 – 11.30
2/2 – 6.00
Käännös suomeksi
Ambhi

Ambhi (m.kreik. Tαξίλης tai Ταξίλας, Taksiles, myös Omfis, 300-luku eaa.) oli intialaisen Taksilan valtakunnan hallitsija.
Ambhi matkusti tapaamaan Aleksanteri Suurta tämän ollessa Sogdianassa. Ambhi pyysi Aleksanteria auttamaan häntä kahta toista hallitsijaa, Porosta ja Abisaresta vastaan. Vuonna 326 eaa. Aleksanteri saapui Taksilaan ja Ambhi otti hänet vastaan juhlallisesti. Hän auttoi Hefaistionia kun tämä rakensi sillan Induksen yli. Aleksanteri lähetti Porokselle ja Abisarekselle käskyn antautua. Abisares myöntyi Aleksanterin vaatimuksiin ainakin nimellisesti. Poros kieltäytyi täysin. Ambi lähti Aleksanterin kanssa sotaan Porosta vastaan. Aleksanterin makedonialaiset kukistivat Poroksen täydellisesti Hydaspesjoen taistelussa. Taistelun jälkeen Poros teki sellaisen vaikutuksen Aleksanteriin että hän sai pitää kuningaskuntansa. Ambhille tämä oli luultavasti suuri pettymys, hän olisi varmasti halunnut osan tästä itselleen. Abisares antautui tämän jälkeen myös Aleksanterille, joka otti Ambhin ja Poroksen mukaansa sotaretkelle. Aleksanteri pakotti Ambhin ja Poroksen sopimaan riitansa. Pian hän lähetti kuitenkin Ambhin takaisin Taksilaan.
Kun Aleksanteri lähti etelään Industa pitkin jätti hän erään Filippoksen satraapiksi Taksilaan makedonialaisen varuskunnan kanssa. Kun Filippos murhattiin vuonna 325 eaa. lähetti Aleksanteri Eudamoksen uudeksi satraapiksi. Aleksanterin kuoltua makedonialainen varuskunta kapinoi ja marssi Babylonia kohti. Vuonna 323 eaa. diadokit päättivät että Ambhi ja Poros saisivat pitää kuningaskuntansa. Samoin tapahtui Triparadisoksessa tapahtuneessa jaossa vuonna 321 eaa. Tämän jälkeen Ambhi katoaa historiallisista lähteistä.
Lähde

Jona Lendering: Taxila Livius.org. Arkistoitu 13.10.2004. Viitattu 1.12.2008.
Ammattisumon arvoluokat

Ammattisumon arvoluokat perustuvat kuuteen divisioonaan.
Neljän alimman divisioonan (korkein makushita, siitä seuraavat ovat sandanme, jonidan ja jonikuchi) painijoiden arvo on toriteki (取り的). Kahden ylimmän divisioonan (maku(no)uchi ja jūryō tai jūmaime) painijoiden arvo on sekitori (関取). Sekitoreja on kerrallaan aina 70 ja heillä on erityisiä etuoikeuksia.
Lisäksi erotetaan muista kulloinenkin suurmestari (横綱, yokozuna) ja siitä seuraava mestari (大関, ōzeki). He ovat ammattisumon korkea-arvoisimmat painijat ja ensimmäisen divisioonan paras ja toiseksi paras. Järjestys, kuten kaikissa divisioonissa, ratkaistaan turnauksissa saavutettujen voittojen ja häviöiden perusteella. Huippu on kuitenkin niin korkea-tasoinen, etteivät suurmestarin ja mestarin arvot vaihdu kovin usein painijalta toiselle.
M198 (haupitsi)

| M198 haupitsi |
| --- | --- |

Aseen tyyppi:  Haupitsi
Alkuperämaa:   Yhdysvallat
Palvelushistoria
Palvelusvuodet:  1979 -
Valmistushistoria
Suunniteltu:  1968-1977
Valmistajat:  Rock Island Arsenal
Hinta:  527 337 dollaria
Valmistusvuodet:  1979 -
Valmistusmäärä:  Yli 1600 kappaletta
Tekniset tiedot
Paino:  7 154 kg
Pituus:  11  metriä   ampumakunnossa 12,3 metriä
Leveys:  2,8 metriä
Korkeus:  2,9 metriä
Miehistö:  Yhdeksän henkilöä
Kaliiperi:  155 mm
Tulinopeus:  Neljä laukausta minuutissa
Tehokas kantama:  22 400 metriä (tavallinen ammus)  30 000 metriä (raketti-ammus)
Kuljetustapa:  Hinattava
M198 -haupitsi on yhdysvaltalaisvalmisteinen 155 mm:n kenttähaupitsi, jonka putkipituus on 39 kaliiperia. Tykki on suunniteltu pääsääntöisesti Yhdysvaltojen maavoimien ja merijalkaväen käyttöön. Ase on suhteellisen kevyt ja sitä voidaan liikutella joko kuorma-autolla vetämällä tai ilmakuljetteisesti CH-53E Super Stallion tai CH-47 Chinook helikopterilla. Haupitsia käyttää yhdeksänhenkinen miehistö ja sen maksimitulinopeus on neljä laukausta minuutissa. M198:llä voi ampua sirpalekranaatteja, rakettiavusteisia sirpalekranaatteja, kuorma-ammuksia sekä eräitä erikoisammuksia, kuten GPS-ohjattuja M982 Excalibur -ammuksia.
M198 on ollut Yhdysvaltojen ja usean muuan armeijan palvelukäytössä vuodesta 1979 lähtien. Sen korvaajaksi Yhdysvaltojen armeijan maajoukkojen aseistuksena on vuodesta 2005 alkaen tullut BAE Systemsin valmistama M777 haupitsi.
Käyttäjävaltiot

Australia
Ecuador
Honduras
Libanon
Pakistan
Saudi-Arabia
Somalia
Thaimaa
Yhdysvallat
Irakin ja Levantin islamilainen valtio
Yhdysvaltojen merijalkaväen sotilaat ampuvat M198:lla Irakissa vuonna 2004.
Käännös suomeksi
Luciana Souza

| Luciana Souza> Henkilötiedot |
| --- | --- |
Syntynyt: 14. kesäkuuta 1966 (ikä 58)
Ammatti:  muusikko, säveltäjä
Muusikko
Aktiivisena:  1992–
Tyylilajit:  jazz, bossa nova
Soittimet:  laulu, scat-laulu
Levy-yhtiöt:  Sunnyside, Verve
Aiheesta muualla
Kotisivut
  [ Muokkaa Wikidatassa ] [ ohje ]  
Luciana Souza (s. 14. kesäkuuta 1966) on brasilialainen laulaja ja säveltäjä. Hän on kotoisin São Paulosta ja hän valmistui Berkleen musiikkiopistosta Yhdysvalloissa. Tämän jälkeen hän suoritti maisterin tutkinnon New England Conservatoryn konservatoriossa.
Diskografia

An Answer to Your Silence
The Poems of Elizabeth Bishop and Other Songs (2000, Elizabeth Bishopin runoja)
La Pasión Según San Marcos by Osvaldo Golijov (2001)
Brazilian Duos (2001)
North and South (2003)
Neruda (2004)
Duos II (2005)
Shadow Dance (2005)
The New Bossa Nova (2007)
Oceana by Osvaldo Golijov (2007)
Songs for Soprano and Orchestra
LAGQ Brazil (2007)
Aiheesta muualla

Kappale ”Muita Bobeira” Souzan levyltä Duos II on kuunneltavissa Windows Vistan musiikkinäytteissä.
Luciana Souzan kotisivut (englanniksi)
Luettelo Sallan julkisista taideteoksista ja muistomerkeistä

Luettelo Sallan julkisista taideteoksista ja muistomerkeistä sisältää Sallan kunnassa olevat pysyvät patsaat, muistomerkit ja muistolaatat.
Aiheesta muualla

Kitunen, Jorma: Muistomerkit Sodankylässä.  Sodankylän Rintamaveteraanit ry, 2000.  ISBN 9529127413.
Allen Dulles

| Allen Dulles |
| --- | --- |

Keskustiedustelun pääjohtaja
 26. helmikuuta 1953 – 29. marraskuuta 1961  
Presidentti:  Dwight D. Eisenhower John F. Kennedy
Edeltäjä:  Walter Bedell Smith
Seuraaja:  John A. McCone
Keskustiedustelun varapääjohtaja
 23. huhtikuuta 1951 – 26. helmikuuta 1953  
Presidentti:  Harry S. Truman Dwight D. Eisenhower
Edeltäjä:  William Harding Jackson
Seuraaja:  Charles P. Cabell
Henkilötiedot
Syntynyt: 7. huhtikuuta 1893 Watertown, New York, Yhdysvallat
Kuollut: 29. tammikuuta 1969 (75 vuotta) Washington, D.C., Yhdysvallat
Puoliso:  Clover Todd  (vih. 1920)
Lapset:  3
Tiedot
Puolue:  republikaanit
Allen Welsh Dulles (7. huhtikuuta, 1893 – 29. tammikuuta, 1969) oli Yhdysvaltain tiedustelupalvelun CIA:n johtaja vuosina 1953–1961. Koulutukseltaan hän oli lakimies. Hänen veljensä John Foster Dulles toimi Yhdysvaltojen ulkoministerinä.
Allen Dulles toimi toisen maailmansodan aikana Sveitsissä Valkoisen talon epävirallisena edustajana ja Yhdysvaltojen tiedustelupalvelun OSS :n agenttina. Vuoden 1943 alussa hän aloitti salaiset neuvottelut saksalaisten SS-johtajien ja sotilastiedustelun edustajien kanssa tavoitteenaan Hitlerin syrjäyttäminen, erillisrauha, Saksan pelastaminen tuholta ja Neuvostoliiton vastaisen rintaman luominen. Dulles toivoi lopettavansa länsirintaman sodan salaisen diplomatian avulla. Hän ei kuitenkaan saavuttanut presidentti Franklin D. Rooseveltin tukea tavoitteilleen.
Dulles oli mukana toteuttamassa Iranin pääministerin Mohammed Mossadeqin syrjäyttämistä CIA:n vallankaappauksessa vuonna 1953. Presidentti John F. Kennedy erotti hänet tehtävästä mm. Sikojenlahti-operaation ja Fidel Castron salamurhahankkeiden epäonnistuttua.
Dulles toimi jäsenenä Warrenin komissiossa, joka tutki presidentti John F. Kennedyn salamurhaa.
Aiheesta muualla

Kuvia tai muita tiedostoja aiheesta Allen Dulles Wikimedia Commonsissa
Alfred Milner

Alfred Milner

Varakreivi Alfred Milner (23. maaliskuuta 1854 – 13. toukokuuta 1925) oli brittiläinen valtiomies ja siirtomaavirkamies. Hän toimi siirtomaahallinnossa muun muassa Egyptissä ja Etelä-Afrikan kuvernöörinä muun muassa buurisotien aikana vuosina 1897–1906. Ensimmäisen maailmansodan aikana Milner kuului 1916–1918 Lloyd Georgen hallituksen sotakabinettiin ja oli 1918–1919 sotaministerinä sekä 1919–1921 siirtomaaministerinä.
Milner kuoli 71-vuotiaana Etelä-Afrikassa saamaansa unitautiin.
Alfred Mosher Butts

Alfred Mosher Butts (13. huhtikuuta 1899 – 4. huhtikuuta 1993) oli yhdysvaltalainen arkkitehti. Hän valmistui vuonna 1924 ja aloitti työnsä New Yorkissa.
1930-luvun alun lamavuosina Butts jäi työttömäksi. Hänet tunnetaan yhä hänen vuonna 1938 suunnittelemastaan Scrabblesta, eräästä ajan suosituimmista lautapeleistä.
Luettelo Vårdön julkisista taideteoksista ja muistomerkeistä

Luettelo Vårdön julkisista taideteoksista ja muistomerkeistä sisältää Vårdön kunnassa olevat pysyvät patsaat, muistomerkit ja muistolaatat.
Julkiset taideteokset, muistomerkit ja muistolaatat

Tämä luettelo on osa valtakunnallista Suomen julkisten taideteosten ja muistomerkkien luettelointia. Luettelossa on pysyvästi julkisilla paikoilla olevia taideteoksia, muistomerkkejä ja muistolaattoja sekä hautausmailla olevia yleisiä muistomerkkejä ja patsaita. Luettelossa ei mainita rakennusten sisällä ja suljetuilla sisäpihoilla olevia julkisia teoksia eikä yksittäisten hautojen veistoksia. Teokset ovat luettelossa nimensä mukaisessa aakkosjärjestyksessä. Sijaintipaikka on puiston, aukion, rakennuksen tai muun vastaavan nimi ja/tai katuosoite. Alue tarkoittaa kaupunginosaa/kunnanosaa, taajamaa, kylää, osa-aluetta tai asuinaluetta. Karttalinkki osoittaa teoksen sijaintipaikan kymmenien metrien tarkkuudella. Paljastusvuosi on teoksen julkistuksen tai paljastuksen vuosi sijaintipaikalla (suluissa on mainittu valmistumisvuosi, jos se poikkeaa huomattavasti paljastusvuodesta).
| Julkinen teos | Paikka | Alue | Kartalla | Tekijä | Paljastusvuosi | Kuva | WD |
| --- | --- | --- | --- | --- | --- | --- | --- |
| Hukkuneiden postinkuljettajien muistokivi |  | Hullvik | 60.2551°N, 20.401°E |  | 1983 |  |  |
| Saariston vapaajoukon muistolaatta | Vårdön sillan levähdyspaikka |  | 60.2268°N, 20.3245°E |  | 2020 |  |  |
| Sally Salmisen muistokivi | Sally Salmisen lapsuudenkoti | Vargata | 60.2457°N, 20.3489°E |  | 2010 |  |  |
Ahvenanmaan edistysryhmä

| Ahvenanmaan edistysryhmä Ålands Framstegsgrupp |
| --- | --- |
  
Perustettu:  16. elokuuta 1999
Lopetti:  2007
Infobox OKNimi-testi OK: 
Ahvenanmaan edistysryhmä (ruots. Ålands Framstegsgrupp) oli Ahvenanmaalainen puolue. Vuosien 1999 ja 2003 vaaleissa puolue sai maakuntapäiville yhden edustajan. Vuoden 2007 vaaleihin puolue ei osallistunut.
Åfg perustettiin 16. elokuuta 1999 ja merkittiin yhdistysrekisteriin heinäkuussa 2000. Edistysryhmän puheenjohtaja oli Ronald Boman, varapuheenjohtaja Pentti Timonen ja sihteeri Rolf Söderback. Vapaamielinen yhteistoiminta -puolueesta loikannut Boman oli puolueensa ainoa edustaja maakuntapäivillä (1995–2007). Hän edusti puoluettaan myös Maarianhaminan kaupunginvaltuustossa. Vuoden 1999 kunnallisvaaleissa Åfg sai yhden edustajan (Timonen) myös Finströmin valtuustoon.
Aiheesta muualla

Ålands framstegsgrupp (Arkistoitu – Internet Archive)
Alfred Moquin-Tandon

| Alfred Moquin-Tandon |
| --- | --- |
 Alfred Moquin-Tandon vuonna 1894.
Henkilötiedot
Koko nimi:  Christian Horace Benedict Alfred Moquin-Tandon
Syntynyt: 7. toukokuuta 1804 Montpellier
Kuollut: 15. huhtikuuta 1863 (58 vuotta) Pariisi
Kansalaisuus:  Ranska
Arvonimi: professori
Koulutus ja ura
Tutkimusalue:  kasvi- ja lintutieteilijä
Christian Horace Benedict Alfred Moquin-Tandon (7. toukokuuta 1804 Montpellier – 15. huhtikuuta 1863 Pariisi) oli ranskalainen lintutieteilijä ja kasvitieteilijä.
Moquin-Tandon väitteli lääketieteen tohtoriksi 1828. Hän toimi eläintieteen professorina Marseillessa 1829–1833, jolloin hänet nimitettiin Toulousen kasvitieteellisen puutarhan johtajaksi ja kasvitieteen professoriksi. 1850 Ranskan hallitus lähetti hänet Korsikalle kartoittamaan saaren kasvistoa. 1853 hän muutti Pariisiin, ja hänestä tuli myöhemmin Jardin des Plantesin ja Ranskan tiedeakatemian johtaja.
Hän laati lintutieteelliset tekstit teokseen L'Histoire Naturelle des Iles Canaries (1835–1844), jonka muita kirjoittajia olivat Philip Barker Webb ja Sabin Berthelot.
Yhdessä Webbin ja Berthelotin kanssa hän nimesi kanarianpeipon (Fringilla teydea). Hänen kunniakseen on nimetty afrikanmeriharakka (Haematopus moquini).
Moquin-Tandonin nimeämien kasvien tieteellisen nimen jälkeen liitetään auktorilyhenne Moq.
Ahvenanmaan itsehallintotalo

Ahvenanmaan parlamentin itsehallintotalo.
Istuntosali.
Ahvenanmaan itsehallintotalo (ruots. Självstyrelsegården) on Maarianhaminan keskustassa sijaitseva Ahvenanmaan parlamentti- ja hallintorakennus. Se vihittiin käyttöönsä vuonna 1978. Rakennuksessa toimivat Ahvenanmaan maakuntapäivät ja Ahvenanmaan maakuntahallitus.
Rakennuksen on suunnitellut suomalainen arkkitehti Helmer Stenros, joka voitti pohjoismaisen arkkitehtikilpailun Ahvenanmaan hallinnollisesta ja kulttuurillisesta keskuksesta. Rakennus on osa Projekt 77 -projektia, johon kuuluvat myös Ahvenanmaan museo ja Hotell Arkipelag -hotelli. Sisätilojen suunnittelusta on pitkälti vastannut Pirkko Stenros. Rakennus on sisustettu Yrjö Kukkapuron ja Alvar Aallon huonekaluilla.
Aiheesta muualla

Kuvia tai muita tiedostoja aiheesta Ahvenanmaan itsehallintotalo Wikimedia Commonsissa
Levil

| Levil> Henkilötiedot.Muusikko |
| --- | --- |
Taiteilijanimi:  Levil  Le'Vil (Le Vil)  Strenkku  Strenkku Poeka
Laulukielet:  suomi
Tyylilajit:  rap, hip hop
Levy-yhtiöt:  Hawaii Records Firma Records
  [ Muokkaa Wikidatassa ] [ ohje ]  
Levil, on Saarijärveltä kotoisin oleva rap-artisti. Hän aloitti rap-musiikin parissa vuonna 2006 taiteilijanimellä Strenkku Poeka. Pienen tauon jälkeen hän palasi musiikin pariin keväällä 2007 nimellä Levil.
Hänen ensimmäinen studioalbuminsa Tuntematon mies julkaistiin Hawaii Recordsin kautta joulukuussa 2008. Toinen studioalbumi Peeaa julkaistiin omakustanteena syyskuussa 2009.
Diskografia > Omakustannealbumit

Mitä sais olla? (2006) (nimellä Strenkku Poeka)
Visuaalisen audion elementit (2007) (nimellä Levil)
Le'Vil & ClymaX: Ironisii miehii (2007) (nimellä Levil)
Peeaa (2009) (nimellä Levil)
Diskografia > Studioalbumit

Tuntematon mies (2008) (nimellä Levil)
Diskografia > Yhteisjulkaisut

Le'Vil & ClymaX - Ironisii miehii (2007)
Diskografia > Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| RJaarli | "Aseeton" | Avaa silmäs |  | 2009 |
Diskografia > Musiikkivideot

"Viikko selvinpäin" (mukana Tykopaatti, 2009)
"On mitä on" (mukana Hannibal & Laiska Leppone, 2010)
Aiheesta muualla

Levil Myspacessa (englanniksi)
Anal Thunder Syndrome

| Anal Thunder Syndrome Anal Thunder |
| --- | --- | --- |

EP-levyn tiedot
 Julkaistu: 9. maaliskuuta 2018
 Formaatti: 12″ vinyyli
 Tyylilaji: punk rock
 Kesto: 20.00
 Levy-yhtiö: Stupido Records
Anal Thunderin muut julkaisut
| Out of 12 Steps 2016 | Anal Thunder Syndrome 2018 |   |
Anal Thunder Syndrome on Anal Thunderin 20-vuotisen uran kunniaksi julkaistu kappale ja punkooppera vuodelta 2017. Kappaleen ensiesitys oli Helsingin Kuudes linja -teatterissa 18. marraskuuta 2017, jonka yhteydessä yhtye esitti kappaleen myös livenä. Kappale kestää 20 minuuttia, mikä kuvastaa yhtyeen 20-vuotista taivalta.
Kappaleen musiikkivideo julkaistiin YouTubessa 7. joulukuuta 2017. Albumista julkaistiin myös rajoitettu 300 kopiota käsittävä vinyylipainos maaliskuussa 2018. Levy on yksipuolinen, ja sen toisella puolella on kaiverrus.
Ahvenanmaan eteläinen saaristoseurakunta

| Ålands södra skärgårdförsamling Ahvenanmaan eteläinen saaristoseurakunta |
| --- | --- |

 tunnus :  sijainti 
 Kökarin kirkko
Tunnustuskunta:  evankelis-luterilainen
Hiippakunta:  Porvoon hiippakunta
Rovastikunta:  Ahvenanmaan rovastikunta
Pääkirkko:  Kökarin kirkko
Jäsenmäärä:  550 (2022)
– Osuus asukkaista:  65,6 %
Kirkollisvero:  2,00 %
Kirkkoherra:  Peter Karlsson
Sivusto
Infobox OKVirheellinen NIMI-arvo: 
Ahvenanmaan eteläinen saaristoseurakunta (ruotsiksi Ålands södra skärgårdsförsamling) on Ahvenanmaan eteläisessä osassa toimiva Suomen evankelis-luterilaisen kirkon seurakunta. Seurakunta kuuluu Porvoon hiippakuntaan, johon kuuluvat kaikki Suomessa toimivat ruotsinkieliset seurakunnat. Vuonna 2020 seurakuntaan kuului 593 henkilöä.
Seurakuntaan kuuluu kolme kirkkoa ja kaksi seurakuntataloa:
Föglön kirkko
Sottungan kirkko
Kökarin kirkko
Föglon seurakuntatalo
Kökarin seurakuntatalo
Seurakunnan nykyinen kirkkoherra on Peter Karlsson. Hän toimi ennen tätä virkaatekevänä kirkkoherrana aiemmissa eteläisen Ahvenanmaan seurakunnissa (Kökarin ja Sottungan seurakunnissa, joilla oli yhteinen kirkkoherran virka) lähes 20 vuoden ajan.
Kuvia

Föglön kirkko.
Sottungan kirkko.
Sottungan kirkon votiivilaiva.
Alfred Swift

| Mitalit> Maa:   Etelä-Afrikka.Miesten ratapyöräily. Olympialaiset  | Mitalit> Maa:   Etelä-Afrikka.Miesten ratapyöräily. Olympialaiset  | Mitalit> Maa:   Etelä-Afrikka.Miesten ratapyöräily. Olympialaiset  | Maa:   Etelä-Afrikka> Miesten ratapyöräily. |
| --- | --- | --- | --- |
|  Hopeaa | Helsinki 1952 | joukkuetakaa-ajo |  |
|  Pronssia | Melbourne 1956 | aika-ajo |  |
Alfred James Swift (25. kesäkuuta 1931 Durban, Etelä-Afrikan dominio, Brittiläinen imperiumi – 13. huhtikuuta 2009 Johannesburg) oli eteläafrikkalainen ratapyöräilijä ja olympiamitalisti.
Swift saavutti joukkuetakaa-ajon olympiahopeaa Helsingissä 1952 ja aika-ajon olympiapronssia Melbournessa 1956, missä hän myös sijoittui joukkuetakaa-ajossa neljänneksi.
Amberla

Amberla voi viitata seuraaviin:
Paikkoja

Amberlan kartano, kartano Vehmaalla Varsinais-Suomessa
Henkilöitä

Arthur Amberla (1894–1967), vuorineuvos, Hämeenlinnan verkatehtaan toimitusjohtaja
Tuula Amberla (s. 1959), suomalainen laulaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Amberla”, voi hakea sivunnimihaulla, laajalla sivunnimihaulla tai tekstihaulla.
Luciana Paluzzi

| Luciana Paluzzi |
| --- | --- |
 Paluzzi vuonna 1972
Henkilötiedot
Syntynyt: 10. kesäkuuta 1937 (ikä 87) Rooma
Kansalaisuus:   Italia
Ammatti:  näyttelijä
Aiheesta muualla
IMDb
Elonet
Paluzzi vuonna 1966
Luciana Paluzzi (s. 10. kesäkuuta 1937 Rooma) on italialainen näyttelijä. Hänet tunnetaan parhaiten roolistaan "Bond-tyttönä" elokuvassa Pallosalama (1965).